Diari Oficial de la Generalitat Valenciana


Sumari del DOGV 4760, del 25-05-2004 (2004/5322)

DECRET 84/2004, de 21 de maig, del Consell de la Generalitat, pel qual s'inclou en el Catàleg de Forests d'Utilitat Pública de la Província d'Alacant la forest denominada Puntal de la Foradada i Ximeneres, situada al terme municipal de Petrer i Pertanyent a la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4760

Data del DOGV
:   25-05-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/5322


Data del document
:   21-05-2004

Organisme emissor
:   Conselleria de Territori i Habitatge

Tipus de document
:   Decret

Descriptors 

:   * Petrer
    * muntanya de l'estat

DECRET 84/2004, de 21 de maig, del Consell de la Generalitat, pel qual s'inclou en el Catàleg de Forests d'Utilitat Pública de la Província d'Alacant la forest denominada Puntal de la Foradada i Ximeneres, situada al terme municipal de Petrer i Pertanyent a la Generalitat. [2004/F5322]
  
De conformitat amb el que disposen els articles 16 i 18 de la Llei 43/2003, de 21 de novembre, de Forests, i en els articles 11, 13 i 26 del Reglament de la Llei 3/1993, de 21 de novembre, Forestal de la Comunitat Valenciana, aprovat pel Decret 98/1995, de 16 de maig, del Consell de la Generalitat, s'ha instruït el corresponent expedient de declaració d'utilitat pública i inclusió en el Catàleg de Forests d'Utilitat Pública de la Província d'Alacant de la forest denominada Puntal de la Foradada i Ximeneres, i atès que s'han justificat plenament les circumstàncies que el motiven, procedix dictar el corresponent decret.
  
Per aquesta raó, a proposta del conseller de Territori i Habitatge i després de la deliberació del Consell de la Generalitat, en la reunió del dia 21 de maig de 2004,
  
DECRETE
  
Article 1
  
Es declara d'utilitat pública el terreny forestal denominat Puntal de la Foradada i Ximeneres, propietat de la Generalitat, d'una superfície de 25,9711 ha, que correspon a la finca inscrita en el Registre de la Propietat d'Elda en el tom 1.281, llibre 199, foli 129, finca 17.995, inscripció 2a.
  
Article 2
  
S'inclou en el Catàleg de Forests d'Utilitat Pública de la Província d'Alacant la forest Puntal de la Foradada i Ximeneres, amb el número 146, de la forma següent:
  
Província: Alacant.
  
Partit judicial: Elda.
  
Terme municipal: Petrer.
  
Nom: Puntal de la Foradada i Ximeneres.
  
Nombre: 146.
  
Pertinença: Generalitat.
  
Límits: nord, propietat particular, terme municipal de Castalla; est, propietat particular, forest propietat de la Generalitat, up-36 La Chau, terme municipal de Castalla; sud, propietat particular, camí de Catí-Agost, i oest, propietat particular.
  
Cabuda pública: 25,9711 ha.
  
Cabuda total: 25,9711 ha.
  
DISPOSICIÓ FINAL
  
El present decret tindrà efecte des de l'endemà de la publicació en el Diari Oficial de la Generalitat Valenciana.
  
Contra el present decret les persones interessades poden interposar recurs contenciós administratiu en el termini de dos mesos, comptadors a partir de l'endemà de la publicació d'aquest decret, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposa l'article 10 i concordants de la Llei Reguladora de la Jurisdicció Contenciosa Administrativa.
  
Tot això sense perjudici de la interposició del recurs potestatiu de reposició davant del Consell de la Generalitat, en el termini d'un mes des de l'endemà de la publicació en el Diari Oficial de la Generalitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
València, 21 de maig de 2004
  
El president de la Generalitat,
  
FRANCISCO CAMPS ORTIZ
  
El conseller de Territori i Habitatge,
  
RAFAEL BLASCO CASTANY